Иджы къуажэдэсхэм я упщIэхэм зыхуегъэхьэзыр
«КъБР-м и Iэтащхьэм еупщI» телепроектым хиубыдэу ягъэхьэзыра зи чэзу программэр теухуауэ щытащ узыншагъэр хъумэнымкIэ IэнатIэм и щытыкIэм. Къанокъуэ Арсен зэпкърыхауэ тепсэлъыхьащ ар къызэрагъэщIэрэщIэжым, медицинэм и лэжьакIуэхэм я Iуэху зыIутым.
КъыкIэлъыкIуэ программэр теухуауэ щытынущ КъБР-м и агропромышленнэ комплексым зегъэужьыным. Мэкъумэш хозяйствэр республикэм и экономикэр къэIэтынымкIэ нэхъ мыхьэнэшхуэ зиIэ IэнатIэхэм ящыщщ. Иджыпсту абы хиубыдэу инвестицэ проект инхэр ягъэзащIэ, иджырей технологиехэр зэтрагъэувэ. Мы IэнатIэм хьэрычэт Iуэхум зыщиужь зэпытщ. Фермер, мэкъумэшыщIэ ныбжьыщIэхэм къэралыр ядоIэпыкъу. Республикэм апхуэдэу щагъэзащIэ IэщIагъэлIхэр къуажэхэм щылэжьэн папщIэ зыхуеину Iэмалхэр къахузэгъэпэщыным хуэунэтIа программэ зэмылIэужьыгъуэхэр. Мис абыхэм ятеухуауэ щытынущ Къанокъуэ Арсен къыкIэлъыкIуэ программэм щригъэкIуэкIыну псалъэмакъыр.
Фи упщIэхэр КъБР-м и Iэтащхьэм Интернетым щиIэ glava.kbr.ru сайтым къевгъэхь «КъБР-м и Iэтащхьэм еупщI» жиIэу тетхауэ.
